title: Απόφαση του Συμβουλίου (Γενικών υποθέσεων), της 1ης Δεκεμβρίου 2009 , για την κατάρτιση του καταλόγου των συνθέσεων του Συμβουλίου εκτός των αναφερομένων στο δεύτερο και τρίτο εδάφιο του άρθρου 16 παράγραφος 6 της συνθήκης για την Ευρωπαϊκή Ένωση

text:
               2.12.2009

               EL

               Επίσημη Εφημερίδα της Ευρωπαϊκής Ένωσης

               L 315/46

      ΑΠΌΦΑΣΗ ΤΟΥ ΣΥΜΒΟΥΛΊΟΥ (ΓΕΝΙΚΏΝ ΥΠΟΘΈΣΕΩΝ)
   της 1ης Δεκεμβρίου 2009
   για την κατάρτιση του καταλόγου των συνθέσεων του Συμβουλίου εκτός των αναφερομένων στο δεύτερο και τρίτο εδάφιο του άρθρου 16 παράγραφος 6 της συνθήκης για την Ευρωπαϊκή Ένωση
   (2009/878/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   Το Πρωτόκολλο σχετικά με τις μεταβατικές διατάξεις και ιδίως το άρθρο 4,
   Εκτιμώντας τα εξής:

               (1)

               Το άρθρο 4 του Πρωτοκόλλου σχετικά με τις μεταβατικές διατάξεις ορίζει ότι έως ότου τεθεί σε ισχύ η απόφαση του Ευρωπαϊκού Συμβουλίου που αναφέρεται στο άρθρο 16 παράγραφος 6 της Συνθήκης για την Ευρωπαϊκή Ένωση το σχετικό με τον κατάλογο συνθέσεων του Συμβουλίου, ο κατάλογος των συνθέσεων του Συμβουλίου, πέραν των συνθέσεων Γενικών Υποθέσεων και Εξωτερικών Υποθέσεων, θα πρέπει να καταρτιστεί από το Συμβούλιο Γενικών Υποθέσεων με απλή πλειοψηφία.

               (2)

               Ο κατάλογος των συνθέσεων του Συμβουλίου καταρτίστηκε από το Συμβούλιο (Γενικών Υποθέσεων) στις 22 Ιουλίου 2002 ως μέρος του Παραρτήματος Ι του εσωτερικού κανονισμού του Συμβουλίου και βάσει του καταλόγου που συμφωνήθηκε κατά τη σύνοδο του Ευρωπαϊκού Συμβουλίου στη Σεβίλλη στις 21 και 22 Ιουνίου 2002.

               (3)

               Χάριν συμμόρφωσης με τις διατάξεις των Συνθηκών, είναι σκόπιμο να προσαρμοσθεί ο κατάλογος αυτός και να ενσωματωθεί στον εσωτερικό κανονισμό του Συμβουλίου.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των συνθέσεων του Συμβουλίου που αναφέρεται στο άρθρο 4 του Πρωτοκόλλου σχετικά με τις μεταβατικές διατάξεις περιλαμβάνεται στο Παράρτημα.
   Άρθρο 2
   Η παρούσα απόφαση τίθεται σε ισχύ την ημέρα της έκδοσής της.
   Δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Δεκεμβρίου 2009.

            Για το Συμβούλιο

            Ο Πρόεδρος

         C. BILDT

      ΠΑΡΑΡΤΗΜΑ

         ΚΑΤΑΛΟΓΟΣ ΤΩΝ ΣΥΝΘΕΣΕΩΝ ΤΟΥ ΣΥΜΒΟΥΛΙΟΥ

                  1.

                  Γενικών Υποθέσεων· (1)

                  2.

                  Εξωτερικών Υποθέσεων (2)·

                  3.

                  Οικονομικών και δημοσιονομικών υποθέσεων· (3)

                  4.

                  Δικαιοσύνης και εσωτερικών υποθέσεων· (4)

                  5.

                  Απασχόλησης, κοινωνικής πολιτικής, υγείας και καταναλωτών·

                  6.

                  Ανταγωνιστικότητας (εσωτερική αγορά, βιομηχανία και έρευνα) (5)·

                  7.

                  Μεταφορών, τηλεπικοινωνιών και ενέργειας·

                  8.

                  Γεωργίας και Αλιείας·

                  9.

                  Περιβάλλοντος·

                  10.

                  Παιδείας, νεολαίας και πολιτισμού (6).

         (1)  Η σύνθεση αυτή καθορίζεται δυνάμει του άρθρου 16 παράγραφος 6 εδάφιο δεύτερο της συνθήκης για την Ευρωπαϊκή Ένωση.

         (2)  Η σύνθεση αυτή καθορίζεται δυνάμει του άρθρου 16 παράγραφος 6 εδάφιο τρίτο της συνθήκης για την Ευρωπαϊκή Ένωση.

         (3)  Συμπεριλαμβάνεται ο προϋπολογισμός.

         (4)  Συμπεριλαμβάνεται η πολιτική προστασία.

         (5)  Συμπεριλαμβάνεται ο τουρισμός.

         (6)  Συμπεριλαμβάνονται τα οπτικοακουστικά θέματα.


Avis juridique important

|

32003D0291

Απόφαση αριθ. 291/2003/ΕΚ του Ευρωπαϊκού Κοινοβουλίου και του Συμβουλίου, της 6ης Φεβρουαρίου 2003, για την ανακήρυξη του 2004 ως ευρωπαϊκού έτους εκπαίδευσης μέσω του αθλητισμού

Επίσημη Εφημερίδα αριθ. L 043 της 18/02/2003 σ. 0001 - 0005

Απόφαση αριθ. 291/2003/ΕΚ του Ευρωπαϊκού Κοινοβουλίου και του Συμβουλίουτης 6ης Φεβρουαρίου 2003για την ανακήρυξη του 2004 ως ευρωπαϊκού έτους εκπαίδευσης μέσω του αθλητισμούΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149,την πρόταση της Επιτροπής(1),τη γνώμη της Ευρωπαϊκής, Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας σύμφωνα με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Η προώθηση μιας ποιοτικής εκπαίδευσης συγκαταλέγεται μεταξύ των στόχων της Ευρωπαϊκής Κοινότητας.(2) Οι παιδευτικές αξίες του αθλητισμού αναγνωρίστηκαν από το Ευρωπαϊκό Συμβούλιο της Νίκαιας στις 7, 8 και 9 Δεκεμβρίου 2000, το οποίο επιβεβαίωσε με αυτόν τον τρόπο άλλες προηγούμενες δηλώσεις, και ιδίως τη δήλωση 29 που προσαρτάται στη συνθήκη του Άμστερνταμ, στην οποία τονίζεται ο ρόλος του αθλητισμού στη διαμόρφωση ταυτότητας.(3) Το Ευρωπαϊκό Συμβούλιο της Νίκαιας κάλεσε τα κοινοτικά θεσμικά όργανα να λάβουν υπόψη τις παιδευτικές αξίες του αθλητισμού στις δράσεις που αναλαμβάνουν δυνάμει της συνθήκης, υπογραμμίζοντας ειδικότερα ότι είναι σημαντικό τα κράτη μέλη να ενθαρρύνουν τον εθελοντισμό με την υποστήριξη της Κοινότητας.(4) Στο ψήφισμα του Συμβουλίου και των υπουργών υγείας, συνελθόντων στα πλαίσια του Συμβουλίου της 17ης Δεκεμβρίου 1999 σχετικά με τη διάσταση της άτυπης εκπαίδευσης των αθλητικών δραστηριοτήτων, στα προγράμματα της νεολαίας της Ευρωπαϊκής Κοινότητας(5) εκτιμάται ότι οι αθλητικές δραστηριότητες μπορούν να έχουν παιδαγωγική αξία που συμβάλει στην ενίσχυση της κοινωνίας των πολιτών. Ακόμα, καλείται η Επιτροπή να καταστρώσει, σε συνεργασία με τα κράτη μέλη, μια συνεκτική προσέγγιση για την εκμετάλλευση των εκπαιδευτικών δυνατοτήτων που προσφέρουν οι αθλητικές δραστηριότητες.(5) Το Ευρωπαϊκό Κοινοβούλιο, στο ψήφισμά του σχετικά με την έκθεση της Επιτροπής για τη διασφάλιση των σημερινών αθλητικών δομών και τη διατήρηση του κοινωνικού ρόλου του αθλητισμού(6), υπογράμμισε την παιδευτική και κοινωνική αξία του αθλητισμού, καθώς και το ρόλο του στην καταπολέμηση του ρατσισμού και της ξενοφοβίας.(6) Στο ψήφισμα της 13ης Μαΐου 1992 για το ρόλο της Ευρωπαϊκής Ένωσης στον τομέα του αθλητισμού(7) το Ευρωπαϊκό Κοινοβούλιο έχει ζητήσει τη διοργάνωση ενός ευρωπαϊκού έτους για τον αθλητισμό.(7) Η Επιτροπή των Περιφερειών σημειώνει, στη γνώμη της σχετικά με το έγγραφο διαβουλεύσεων της Επιτροπής με τίτλο "Το ευρωπαϊκό πρότυπο του αθλητισμού", τη σημασία του αθλητισμού στην κατάρτιση του ατόμου.(8) Η Επιτροπή, στην έκθεσή της για τον αθλητισμό, προς το Ευρωπαϊκό Συμβούλιο του Ελσίνκι, εξέτασε τα πλεονεκτήματα της χρησιμοποίησης του αθλητισμού στους τομείς της εκπαίδευσης και της νεολαίας, δεδομένων των αξιών που μεταφέρει ο αθλητισμός.(9) Η τακτική άσκηση βελτιώνει την ψυχική και σωματική υγεία και μπορεί να συμβάλει θετικά στη διαδικασία εκμάθησης.(10) Η εκπαίδευση των νεαρών αθλητών και αθλητριών δεν θα πρέπει να θίγεται από τη συμμετοχή τους στον αγωνιστικό αθλητισμό.(11) Η εκπαίδευση μέσω του αθλητισμού θα πρέπει να προαγάγει την ταυτότητα και ανάπτυξη αγοριών και κοριτσιών.(12) Τα εκπαιδευτικά ιδρύματα και τα ιδρύματα κατάρτισης όλων των βαθμίδων θα πρέπει να κάνουν πληρέστερη χρήση των ευκαιριών που προσφέρει ο αθλητισμός για ενίσχυση της διεθνούς κινητικότητας και των πολιτισμικών ανταλλαγών.(13) Οι Ολυμπιακοί Αγώνες και οι άλλες αθλητικές εκδηλώσεις του 2004 θα κορυφώσουν την κάλυψη από τα μέσα μαζικής επικοινωνίας και το ενδιαφέρον του κοινού για τον αθλητισμό. Το γεγονός αυτό αποτελεί ιδεώδη ευκαιρία προκειμένου να υπογραμμιστεί η παιδευτική αξία του αθλητισμού.(14) Οι δράσεις στα κράτη μέλη είναι ο βασικός τρόπος με τον οποίο μπορεί να ενισχυθεί το ενδιαφέρον του κοινού για την παιδευτική αξία του αθλητισμού. Ωστόσο, η Κοινότητα μπορεί να υποστηρίξει και να ενισχύσει τέτοιες δράσεις με την καθιέρωση ενός ευρωπαϊκού έτους εκπαίδευσης μέσω του αθλητισμού.(15) Το ευρωπαϊκό έτος εκπαίδευσης μέσω του αθλητισμού θα συμπληρώσει και θα ενισχύσει την υφιστάμενη κοινοτική δράση για την προώθηση της παιδείας και της κατάρτισης, καθώς και της κοινωνικής ένταξης των μειονεκτούντων ατόμων.(16) Είναι σκόπιμο να προβλεφθεί η συμμετοχή στο ευρωπαϊκό έτος των χωρών της Ευρωπαϊκής Ζώνης Ελευθέρων Συναλλαγών/του Ευρωπαϊκού Οικονομικού Χώρου (ΕΖΕΣ/ΕΟΧ) σύμφωνα με τους όρους που ορίζονται στη συμφωνία ΕΟΧ, καθώς και των συνδεδεμένων χωρών της κεντρικής και ανατολικής Ευρώπης, σύμφωνα με τις προϋποθέσεις που έχουν καθοριστεί στις αντίστοιχες ευρωπαϊκές συμφωνίες. Όσον αφορά την Κύπρο, η συμμετοχή αυτή θα πρέπει να χρηματοδοτείται από συμπληρωματικές πιστώσεις σύμφωνα με διαδικασίες που θα συμφωνηθούν, και όσον αφορά τη Μάλτα και την Τουρκία, βάσει συμπληρωματικών πιστώσεων σύμφωνα με τη συνθήκη ΕΚ.(17) Με την παρούσα απόφαση καθορίζεται, για όλη τη διάρκεια του προγράμματος, ένα χρηματοδοτικό πλαίσιο το οποίο αποτελεί την προνομιακή αναφορά για την αρμόδια για τον προϋπολογισμό αρχή, κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για τη δημοσιονομική πειθαρχία και τη βελτίωση της διαδικασίας του προϋπολογισμού(8).(18) Δεδομένου ότι οι στόχοι της προτεινόμενης δράσης δεν μπορούν να επιτευχθούν επαρκώς από τα κράτη μέλη και μπορούν συνεπώς, λόγω της κλίμακος, και ιδίως της ανάγκης πολυμερών εταιρικών σχέσεων, υπερεθνικής ανταλλαγής πληροφοριών και διακοινοτικής διάδοσης των ορθών πρακτικών, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα απόφαση δεν υπερβαίνει τα αναγκαία όρια προς επίτευξη των στόχων αυτών.(19) Τα αναγκαία μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(9),ΑΠΟΦΑΣΙZOYN:Άρθρο 1Ευρωπαϊκό έτος εκπαίδευσης μέσω του αθλητισμούΤο έτος 2004 ορίζεται ως "Ευρωπαϊκό έτος εκπαίδευσης μέσω του αθλητισμού".Άρθρο 2ΣτόχοιΟι στόχοι του ευρωπαϊκού έτους είναι οι ακόλουθοι:α) να ευαισθητοποιηθούν τα εκπαιδευτικά ιδρύματα και οι αθλητικές οργανώσεις σχετικά με την ανάγκη συνεργασίας με σκοπό την ανάπτυξη της εκπαίδευσης μέσω του αθλητισμού και της ευρωπαϊκής του διάστασης, δεδομένου του πολύ μεγάλου ενδιαφέροντος που εκδηλώνει η νεολαία για όλα τα αθλήματα·β) να αξιοποιηθούν οι αξίες που μεταδίδει ο αθλητισμός για την ανάπτυξη της γνώσης και των δεξιοτήτων, έτσι ώστε να δίνεται η δυνατότητα κυρίως στους νέους να αναπτύσσουν τόσο τις φυσικές ικανότητες και την ετοιμότητά τους να καταβάλουν ατομικές προσπάθειες όσο και τις κοινωνικές τους ικανότητες, όπως η ομαδική εργασία, η αλληλεγγύη, η ανεκτικότητα και η ευγενής άμιλλα σε ένα πολυπολιτισμικό πλαίσιο·γ) να προωθηθεί η ευαισθητοποίηση ως προς τη θετική συμβολή που έχουν οι εθελοντικές δραστηριότητες στην άτυπη εκπαίδευση, κυρίως των νέων·δ) να προωθηθεί η παιδευτική αξία της κινητικότητας και των ανταλλαγών των μαθητών, ιδιαίτερα σε ένα πολυπολιτισμικό περιβάλλον, μέσω της διοργάνωσης αθλητικών και πολιτιστικών συναντήσεων στο πλαίσιο των σχολικών δραστηριοτήτων·ε) να ενθαρρυνθεί η ανταλλαγή ορθών πρακτικών σχετικά με το ρόλο που μπορεί να διαδραματίσει ο αθλητισμός στα εκπαιδευτικά συστήματα ώστε να προαχθεί η κοινωνική ένταξη των μειονεκτουσών ομάδων·στ) να επιτευχθεί καλύτερη ισορροπία μεταξύ διανοητικών και σωματικών δραστηριοτήτων στη σχολική ζωή με την ενθάρρυνση των σχολικών αθλητικών δραστηριοτήτων·ζ) να εξεταστούν τα προβλήματα της εκπαίδευσης των νέων αθλητών και αθλητριών που συμμετέχουν στον αγωνιστικό αθλητισμό.Άρθρο 3Περιεχόμενο των μέτρων1. Τα μέτρα που λαμβάνονται για την επίτευξη των στόχων που καθορίζονται στο άρθρο 2 περιλαμβάνουν τη διοργάνωση των ακόλουθων δραστηριοτήτων εντός του 2004 ή τη χορήγηση ενίσχυσης υπέρ αυτών:α) διοργάνωση συναντήσεων και ευρωπαϊκών εκπαιδευτικών διαγωνισμών και εκδηλώσεων που προβάλλουν τα επιτεύγματα και τις εμπειρίες με θέμα το ευρωπαϊκό έτος εκπαίδευσης μέσω του αθλητισμού·β) διοργάνωση εθελοντικών ενεργειών σε ευρωπαϊκό επίπεδο κατά τους Ολυμπιακούς Αγώνες και άλλες αθλητικές εκδηλώσεις του 2004·γ) διεξαγωγή εκστρατειών ενημέρωσης και προβολής, συμπεριλαμβανομένης της συνεργασίας με τα μέσα ενημέρωσης, προς διάδοση των παιδευτικών αξιών του αθλητισμού·δ) διοργάνωση εκδηλώσεων που προωθούν την παιδευτική αξία του αθλητισμού και δίνουν παραδείγματα ορθής πρακτικής·ε) χορήγηση οικονομικής ενίσχυσης σε πρωτοβουλίες αναλαμβανόμενες σε διακρατικό, εθνικό, περιφερειακό ή τοπικό επίπεδο, με σκοπό την προώθηση των στόχων του ευρωπαϊκού έτους εκπαίδευσης μέσω του αθλητισμού.2. Τα μέτρα που αναφέρονται στην παράγραφο 1 περιγράφονται λεπτομερώς στο παράρτημα.Άρθρο 4Εφαρμογή και συνεργασία με τα κράτη μέλη1. Η Επιτροπή εξασφαλίζει την εφαρμογή των κοινοτικών μέτρων που θεσπίζονται δυνάμει της παρούσας απόφασης σύμφωνα με τη διαδικασία του άρθρου 5 παράγραφος 2 και τηρώντας πλήρως την αρχή της επικουρικότητας.2. Κάθε κράτος μέλος ορίζει έναν ή περισσότερους αρμόδιους φορείς επιφορτισμένους με τη συμμετοχή στο ευρωπαϊκό έτος εκπαίδευσης μέσω του αθλητισμού και με το συντονισμό και την εφαρμογή, στο κατάλληλο επίπεδο, των μέτρων που προβλέπονται στην παρούσα απόφαση, συμπεριλαμβανομένης μεταξύ άλλων και της βοήθειας για τη διαδικασία επιλογής κατ' άρθρο 7.Άρθρο 5Επιτροπή1. Η Επιτροπή επικουρείται από επιτροπή.2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.3. Η επιτροπή θεσπίζει τον εσωτερικό της κανονισμό.Άρθρο 6Δημοσιονομικές διατάξεις1. Τα μέτρα κοινοτικής εμβέλειας, όπως περιγράφονται στο μέρος A του παραρτήματος, μπορούν να επιδοτηθούν έως 80 %, του συνολικού κόστους από το γενικό προϋπολογισμό της Ευρωπαϊκής Ένωσης.2. Τα μέτρα τοπικής, περιφερειακής, εθνικής ή διακρατικής εμβέλειας που παρουσιάζουν κοινοτικό ενδιαφέρον, όπως περιγράφονται στο μέρος B του παραρτήματος, μπορούν να συγχρηματοδοτηθούν από το γενικό προϋπολογισμό της Ευρωπαϊκής Ένωσης έως 50 % του συνολικού κόστους.Άρθρο 7Διαδικασία υποβολής και επιλογής των αιτήσεων1. Οι αιτήσεις συγχρηματοδότησης των μέτρων από τον κοινοτικό προϋπολογισμό, βάσει του άρθρου 6 παράγραφος 2, υποβάλλονται στην Επιτροπή από τον φορέα ή τους φορείς που αναφέρονται στο άρθρο 4 παράγραφος 2. Οι αιτήσεις πρέπει να περιλαμβάνουν πληροφορίες που θα επιτρέψουν την εκτίμηση των τελικών αποτελεσμάτων βάσει αντικειμενικών κριτηρίων. Η Επιτροπή λαμβάνει στο μεγαλύτερο δυνατό βαθμό υπόψη την αξιολόγηση που παρέχεται από τους ενδιαφερόμενους φορείς.2. Οι αποφάσεις συγχρηματοδότησης μέτρων βάσει του άρθρου 6 λαμβάνονται από την Επιτροπή σύμφωνα με τη διαδικασία του άρθρου 5 παράγραφος 2. Η Επιτροπή φροντίζει για μια ισόρροπη κατανομή μεταξύ των κρατών μελών και των διαφόρων τομέων δραστηριοτήτων.3. Η Επιτροπή, ιδίως μέσω των εθνικών ή περιφερειακών σημείων επαφής της, σε συνεργασία με τους φορείς που αναφέρονται στο άρθρο 4 παράγραφος 2, εξασφαλίζει ότι οι προσκλήσεις για την υποβολή προτάσεων θα δημοσιεύονται έγκαιρα και θα διαδίδονται όσο είναι δυνατόν ευρύτερα.Άρθρο 8Συνοχή και συμπληρωματικότητα1. Η Επιτροπή, σε συνεργασία με τα κράτη μέλη, εξασφαλίζει τη συνοχή μεταξύ των μέτρων που προβλέπονται στην παρούσα απόφαση και των άλλων κοινοτικών ενεργειών και πρωτοβουλιών.2. Η Επιτροπή εξασφαλίζει τη μέγιστη δυνατή συμπληρωματικότητα μεταξύ του ευρωπαϊκού έτους Εκπαίδευσης μέσω του αθλητισμού και των άλλων υφιστάμενων κοινοτικών, εθνικών και περιφερειακών πρωτοβουλιών και πόρων, εφόσον μπορούν να συμβάλουν στην επίτευξη των στόχων του ευρωπαϊκού έτους εκπαίδευσης μέσω του αθλητισμού.Άρθρο 9Συμμετοχή ορισμένων τρίτων χωρώνΤο ευρωπαϊκό έτος εκπαίδευσης μέσω του αθλητισμού είναι ανοικτό στη συμμετοχή:α) των χωρών της ΕΖΕΣ/ΕΟΧ, σύμφωνα με τους όρους που καθορίζονται στη συμφωνία ΕΟΧ·β) των συνδεδεμένων χωρών της κεντρικής και ανατολικής Ευρώπης, σύμφωνα με τους όρους που καθορίζονται στις οικείες ευρωπαϊκές συμφωνίες·γ) της Κύπρου, με χρηματοδότηση από συμπληρωματικές πιστώσεις σύμφωνα με διαδικασίες που θα συμφωνηθούν με την εν λόγω χώρα·δ) της Μάλτας και της Τουρκίας, με χρηματοδότηση από συμπληρωματικές πιστώσεις βάσει της συνθήκης.Άρθρο 10Προϋπολογισμός1. Το χρηματοδοτικό πλαίσιο για την εκτέλεση της παρούσας απόφασης ορίζεται σε 11,5 εκατομμύρια ευρώ.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.3. Μπορούν επίσης να χρηματοδοτηθούν, με πρωτοβουλία της Επιτροπής, οι δαπάνες τεχνικής και διοικητικής υποστήριξης για την περίοδο 2004 προς κοινό όφελος της Επιτροπής και των δικαιούχων του μέτρου, οι οποίες δεν εμπίπτουν στην κατηγορία των μονίμων καθηκόντων δημόσιας διοίκησης συνδεομένων με τον προσδιορισμό, την προετοιμασία, τη διαχείριση, την παρακολούθηση, το δημοσιονομικό έλεγχο και το γενικότερο έλεγχο των μέτρων.Άρθρο 11Διεθνής συνεργασίαΓια τους σκοπούς του ευρωπαϊκού έτους εκπαίδευσης μέσω του αθλητισμού, η Επιτροπή μπορεί να συνεργαστεί με το Συμβούλιο της Ευρώπης και άλλους ενδεδειγμένους διεθνείς οργανισμούς σύμφωνα με τη διαδικασία του άρθρου 5 παράγραφος 2.Άρθρο 12Παρακολούθηση και αξιολόγησηΤο αργότερο στις 31 Δεκεμβρίου 2005 η Επιτροπή υποβάλλει έκθεση στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την υλοποίηση, τα αποτελέσματα και τη γενική αξιολόγηση των μέτρων της παρούσας απόφασης.Άρθρο 13Έναρξη ισχύοςΗ παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, 6 Φεβρουαρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςΠ. Ευθυμίου(1) ΕΕ C 25 Ε της 29.1.2002, σ. 531.(2) ΕΕ C 149 της 21.6.2002, σ. 17.(3) ΕΕ C 278 της 14.11.2002, σ. 21.(4) Γνώμη του Ευρωπαϊκού Κοινοβουλίου της 14ης Μαΐου 2002 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 14ης Οκτωβρίου 2002 (ΕΕ C 275 Ε της 12.11.2002, σ. 70) και απόφαση του Ευρωπαϊκού Κοινοβουλίου της 19ης Δεκεμβρίου 2002.(5) ΕΕ C 8 της 12.1.2000, σ. 5.(6) ΕΕ C 135 της 7.5.2001, σ. 274.(7) ΕΕ C 200 της 30.6.1997, σ. 252.(8) ΕΕ C 172 της 18.6.1999, σ. 1.(9) ΕΕ L 184 της 17.7.1999, σ. 23.ΠΑΡΑΡΤΗΜΑΜΕΤΡΑ ΠΟΥ ΠΡΟΒΛΕΠΟΝΤΑΙ ΣΤΟ ΑΡΘΡΟ 3Α. Δράση σε κοινοτική κλίμακα1. Συνεδριάσεις και εκδηλώσειςα) διοργάνωση συνεδριάσεων·β) διοργάνωση εκδηλώσεων ευαισθητοποίησης για την εκπαίδευση μέσω του αθλητισμού, συμπεριλαμβανομένων των συνεδριάσεων έναρξης και λήξης του ευρωπαϊκού έτους εκπαίδευσης μέσω του αθλητισμού·γ) διοργάνωση ενεργειών εθελοντισμού στη διάρκεια των Ολυμπιακών και άλλων αθλητικών εκδηλώσεων το 2004.2. Εκστρατείες ενημέρωσης και προβολής που περιλαμβάνουνα) το σχεδιασμό λογοτύπου και συνθημάτων για το ευρωπαϊκό έτος εκπαίδευσης μέσω του αθλητισμού, τα οποία θα χρησιμοποιηθούν στο πλαίσιο όλων των οικείων δραστηριοτήτων·β) ενημερωτική εκστρατεία·γ) την παραγωγή μέσων και βοηθημάτων διαθέσιμων στο κοινό στο σύνολο της Κοινότητας·δ) κατάλληλες πρωτοβουλίες των εκπαιδευτικών ιδρυμάτων και των αθλητικών οργανώσεων, προς ενημέρωση σχετικά με το ευρωπαϊκό έτος εκπαίδευσης μέσω του αθλητισμού·ε) τη διοργάνωση ευρωπαϊκών εκπαιδευτικών διαγωνισμών όπου θα τονίζονται τα επιτεύγματα και οι εμπειρίες που αφορούν τα θέματα του ευρωπαϊκού έτους εκπαίδευσης μέσω του αθλητισμού.3. Άλλες δράσειςα) δημιουργία βάσης δεδομένων επί ανοικτής γραμμής, με χρήση διαθέσιμων πηγών, ως μέσου διάδοσης στα κράτη μέλη της ορθής πρακτικής για τη χρησιμοποίηση του αθλητισμού ως μέσου εκπαίδευσης και ειδικότερα για την προώθηση της κοινωνικής ένταξης των μη ευνοημένων ομάδων·β) έρευνες και μελέτες οι οποίες αξιολογούν τον αντίκτυπο του ευρωπαϊκού έτους εκπαίδευσης μέσω του αθλητισμού·4. Η χρηματοδότηση μπορεί να έχει τις ακόλουθες μορφέςα) άμεση αγορά αγαθών και υπηρεσιών, ειδικότερα στον τομέα της επικοινωνίας, των ερευνών και των μελετών, όπως αναφέρεται ανωτέρω στο σημείο 3 στοιχείο α), μέσω μειοδοτικών διαγωνισμών ανοικτών ή/και περιορισμένων·β) επιδοτήσεις που χορηγούνται για την κάλυψη των δαπανών ειδικών εκδηλώσεων, οι οποίες διοργανώνονται με σκοπό την προβολή του ευρωπαϊκού έτους εκπαίδευσης μέσω του αθλητισμού και την ευαισθητοποίηση του κοινού στο γεγονός αυτό· η χρηματοδότηση αυτή δεν θα υπερβαίνει το 80 % του συνολικού κόστους.Β. Δράση σε εθνική κλίμακαΔιάφορες ενέργειες σε τοπικό, περιφερειακό, εθνικό ή διακρατικό επίπεδο μπορούν να είναι επιλέξιμες προς κοινοτική χρηματοδότηση, έως και σε ποσοστό 50 % του συνολικού κόστους, ανάλογα με τη φύση και το προτεινόμενο περιεχόμενο. Μεταξύ αυτών των ενεργειών δύνανται να περιληφθούν οι ακόλουθες:1. εκδηλώσεις που συνδέονται με τους στόχους του ευρωπαϊκού έτους εκπαίδευσης μέσω του αθλητισμού, συμπεριλαμβανομένης μιας εναρκτήριας εκδήλωσης για το εν λόγω ευρωπαϊκό έτος·2. ενημερωτικές εκστρατείες και μέτρα διάδοσης των ορθών πρακτικών, πλην αυτών που αναφέρονται στο μέρος A ανωτέρω·3. απονομή βραβείων ή διοργάνωση διαγωνισμών που τονίζουν τη σπουδαιότητα της εκπαίδευσης μέσω του αθλητισμού·4. έρευνες και μελέτες πλην όσων αναφέρονται στο μέρος A ανωτέρω.Γ. Ενέργειες για τις οποίες δεν διατίθεται κοινοτική οικονομική ενίσχυσηΗ Κοινότητα θα παράσχει την ηθική της υποστήριξη, συμπεριλαμβανομένης της γραπτής άδειας χρήσης του λογοτύπου και άλλου υλικού που συνδέεται με το ευρωπαϊκό έτος εκπαίδευσης μέσω του αθλητισμού, σε πρωτοβουλίες που αναλαμβάνονται από δημόσιους ή ιδιωτικούς οργανισμούς, στο βαθμό που αυτοί οι οργανισμοί είναι σε θέση να αποδείξουν στην Επιτροπή ότι οι εν λόγω πρωτοβουλίες ήδη διεξάγονται ή θα διεξαχθούν κατά το 2004 και έχουν πιθανότητες να συμβάλουν σημαντικά στην επίτευξη ενός ή περισσότερων στόχων του ευρωπαϊκού έτους εκπαίδευσης μέσω του αθλητισμού.


title: 2009/58/ΕΚ: Απόφαση της Ευρωπαϊκής Κεντρικής Τράπεζας, της 15ης Δεκεμβρίου 2008 , σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (ΕΚΤ/2008/28)

text:
               24.1.2009

               EL

               Επίσημη Εφημερίδα της Ευρωπαϊκής Ένωσης

               L 21/81

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 15ης Δεκεμβρίου 2008
   σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες
   (ΕΚΤ/2008/28)
   (2009/58/ΕΚ)
   ΤΟ ΓΕΝΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας (στο εξής το «καταστατικό ΕΣΚΤ»), και ιδίως το άρθρο 48,
   Εκτιμώντας τα ακόλουθα:

               (1)

               Η απόφαση ΕΚΤ/2006/26 της 18ης Δεκεμβρίου 2006 σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις μη συμμετέχουσες εθνικές κεντρικές τράπεζες (1) καθόρισε το ποσοστό της εγγραφής στο κεφάλαιο της Ευρωπαϊκής Κεντρικής Τράπεζας (ΕΚΤ), το οποίο είχαν την υποχρέωση να καταβάλουν την 1η Ιανουαρίου 2007, ως συμμετοχή στις δαπάνες λειτουργίας της ΕΚΤ, οι εθνικές κεντρικές τράπεζες (ΕθνΚΤ) των κρατών μελών που την 1η Ιανουαρίου 2007 δεν θα είχαν υιοθετήσει το ευρώ.

               (2)

               Η απόφαση ΕΚΤ/2008/23 της 12ης Δεκεμβρίου 2008 σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2) προβλέπει την προσαρμογή της κλείδας κατανομής για την εγγραφή στο κεφάλαιο της ΕΚΤ (εφεξής η «κλείδα κατανομής») σύμφωνα με το άρθρο 29.3 του καταστατικού ΕΣΚΤ, καθορίζει δε, με ισχύ από την 1η Ιανουαρίου 2009, τις νέες σταθμίσεις που αποδίδονται σε κάθε ΕθνΚΤ στην προσαρμοσμένη κλείδα κατανομής (εφεξής οι «σταθμίσεις στην κλείδα κατανομής»).

               (3)

               Το εγγεγραμμένο κεφάλαιο της ΕΚΤ ανέρχεται σε 5 760 652 402,58 ευρώ.

               (4)

               Η προσαρμοσμένη κλείδα κατανομής απαιτεί την έκδοση νέας απόφασης της ΕΚΤ που να καταργεί την απόφαση ΕΚΤ/2006/26 από την 1η Ιανουαρίου 2009 και να καθορίζει το ποσοστό του εγγεγραμμένου κεφαλαίου της ΕΚΤ, το οποίο έχουν την υποχρέωση να καταβάλουν με ισχύ από την 1η Ιανουαρίου 2009 οι ΕθνΚΤ των κρατών μελών που δεν θα έχουν υιοθετήσει το ευρώ έως την 1η Ιανουαρίου 2009 (εφεξής οι «μη συμμετέχουσες ΕθνΚΤ»),

         ΑΠΟΦΑΣΙΖΕΙ:
   Άρθρο 1
   Ύψος και μορφή καταβολής κεφαλαίου
   Κάθε μη συμμετέχουσα ΕθνΚΤ καταβάλλει το 7 % του μεριδίου της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2009. Λαμβανομένων υπόψη των σταθμίσεων στην κλείδα κατανομής που περιγράφονται στο άρθρο 2 της απόφασης ΕΚΤ/2008/23, κάθε μη συμμετέχουσα ΕθνΚΤ καταβάλλει, με ισχύ από την 1η Ιανουαρίου 2009, το ποσό που αναγράφεται παραπλεύρως της επωνυμίας της στον πίνακα που ακολουθεί:

               Μη συμμετέχουσα ΕθνΚΤ

               (Ποσό σε ευρώ)

               Българска народна банка (Bulgarian National Bank)

               3 502 591,87

               Česká národní banka

               5 835 771,31

               Danmarks Nationalbank

               5 982 149,49

               Eesti Pank

               721 809,75

               Latvijas Banka

               1 144 007,96

               Lietuvos bankas

               1 716 213,56

               Magyar Nemzeti Bank

               5 587 371,98

               Narodowy Bank Polski

               19 740 488,44

               Banca Națională a României

               9 937 989,49

               Sveriges Riksbank

               9 106 093,68

               Bank of England

               58 539 980,14

         Άρθρο 2
   Αναπροσαρμογή καταβεβλημένου κεφαλαίου
   1.   Κάθε συμμετέχουσα ΕθνΚΤ έχει ήδη καταβάλει τo 7 % του μεριδίου συμμετοχής της στο εγγεγραμμένο κεφάλαιο της ΕΚΤ, ως είχε έως την 31η Δεκεμβρίου 2008, βάσει της απόφασης ΕΚΤ/2006/22. Ενόψει τούτου, κάθε συμμετέχουσα ΕθνΚΤ μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στον πίνακα του άρθρου 1.
   2.   Όλες οι δυνάμες του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2008/25 της 12ης Δεκεμβρίου 2008 σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (3).
   Άρθρο 3
   Τελικές διατάξεις
   1.   Η παρούσα απόφαση αρχίζει να ισχύει την 1η Ιανουαρίου 2009.
   2.   H απόφαση ΕΚΤ/2006/26 καταργείται από την 1η Ιανουαρίου 2009.
   3.   Κάθε αναφορά στην απόφαση ΕΚΤ/2006/26 θεωρείται ότι γίνεται στην παρούσα απόφαση.

      Φρανκφούρτη, 15 Δεκεμβρίου 2008.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 24 της 31.1.2007, σ. 15.

      (2)  Βλ. σελίδα 66 της παρούσας Επίσημης Εφημερίδας.

      (3)  Βλ. σελίδα 71 της παρούσας Επίσημης Εφημερίδας.


Avis juridique important

|

31996D0616

96/252/ΕΚ: Απόφαση αριθ. 616/96/ΕΚ του Ευρωπαϊκού Κοινοβουλίου και του Συμβουλίου, της 25ης Μαρτίου 1996, για την προσαρμογή της απόφασης αριθ. 1110/94/ΕΚ περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση

Επίσημη Εφημερίδα αριθ. L 086 της 04/04/1996 σ. 0069 - 0071

ΑΠΟΦΑΣΗ αριθ. 616/96/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 25ης Μαρτίου 1996 για την προσαρμογή της απόφασης αριθ. 1110/94/ΕΚ περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) λόγω της προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή ΈνωσηΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφοι 1 και 2,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία του άρθρου 189 Β της συνθήκης (3),Εκτιμώντας:ότι, με την απόφαση 1110/94/ΕΚ (4), το Ευρωπαϊκό Κοινοβούλιο και το Συμβούλιο ενέκριναν τέταρτο πρόγραμμα-πλαίσιο για την περίοδο 1994-1998 7 ότι το άρθρο 1 παράγραφος 3 της εν λόγω απόφασης προβλέπει ότι το μέγιστο συνολικό ποσό για τη χρηματοδοτική συμμετοχή της Κοινότητας στο τέταρτο πρόγραμμα-πλαίσιο ανέρχεται σε 11 046 εκατομμύρια Ecu, εκ των οποίων 5 472 εκατομμύρια Ecu προβλέπονται για την περίοδο 1994-1996 και 5 574 εκατομμύρια Ecu για την περίοδο 1997-1998 7ότι, σύμφωνα με το άρθρο 130 Θ παράγραφος 2 της συνθήκης, το πρόγραμμα-πλαίσιο προσαρμόζεται ή συμπληρώνεται, ανάλογα με την πορεία των πραγμάτων 7 ότι η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση καθιστά απαραίτητη μια οικονομική προσαρμογή, λόγω της επακόλουθης αύξησης τόσο των πόρων όσο και των δαπανών της Κοινότητας για την έρευνα και ανάπτυξη 7ότι, βάσει της συμφωνίας για τον Ευρωπαϊκό Οικονομικό Χώρο, τα τρία αυτά κράτη συμμετείχαν ήδη στος κοινοτικές δραστηριότητες έρευνας, τεχνολογικής ανάπτυξης και επίδειξης, με χρηματοδοτικές συνεισφορές στο γενικό προϋπολογισμό των Ευρωπαϊκών Κοινοτήτων, όπου τα ποσά των συνεισφορών τους αποτελούσαν «συμπληρωματικές πιστώσεις» των δαπανών για τις δράσεις έρευνας και ανάπτυξης 7ότι η παρούσα απόφαση περιορίζεται στην προσαρμογή των χρηματοδοτικών ποσών, την οποία κατέστησε αναγκαία η προσχώρηση της Αυστρίας, της Φινλανδίας και της Σουηδίας, και δεν τροποποιεί τους επιστημονικούς και τεχνικούς στόχους, τις προτεραιότητες, τις δραστηριότητες στους διάφορους τομείς, τα κριτήρια επιλογής και τις άλλες διατάξεις που θεσπίστηκαν στο τέταρτο πρόγραμμα-πλαίσιο 7ότι, συνεπώς, το μέγιστο συνολικό ποσό του προγράμματος-πλαισίου θα πρέπει να αυξηθεί και τα συμπληρωματικά ποσά να κατανεμηθούν γραμμικά μεταξύ των τεσσάρων δράσεων 7 ότι η αρχή της γραμμικής κατανομής θα πρέπει επίσης να ισχύσει κατά την εφαρμογή, σύμφωνα με το άρθρο 130 Θ παράγραφος 3 της συνθήκης, όλων των δράσεων του προγράμματος-πλαισίου 7ότι η απόφαση αριθ. 1110/94/ΕΚ και η απόφαση 94/268/Ευρατόμ του Συμβουλίου, της 26ης Απριλίου 1994, σχετικά με πρόγραμμα-πλαίσιο κοινοτικών δραστηριοτήτων έρευνας και εκπαίδευσης για την Ευρωπαϊκή Κοινότητα Ατομικής Ενέργειας (1994-1998) (5), εγκρίθηκαν ταυτόχρονα και για την ίδια περίοδο 7 ότι η ίδια διαδικασία θα πρέπει, συνεπώς, να ακολουθηθεί όσον αφορά τις αποφάσεις που προσαρμόζουν τα δύο προγράμματα-πλαίσια,ΑΠΟΦΑΣΙΖΟΥΝ:Άρθρο μόνο Η απόφαση αριθ. 1110/94/ΕΚ τροποποιείται ως εξής:1. στο άρθρο 1 παράγραφος 3:το ποσό «11 046», αντικαθίσταται από το ποσό «11 764»,το ποσό «5 472», αντικαθίσταται από το ποσό «5 449»,το ποσό «5 547», αντικαθίσταται από το ποσό «6 315», καιτο ποσό «11 641», αντικαθίσταται από το ποσό «12 359» 72. το παράρτημα Ι αντικαθίσταται από το παράρτημα της παρούσας απόφασης.Βρυξέλλες, 25 Μαρτίου 1996.Για το Ευρωπαϊκό ΚοινοβούλιοΟ ΠρόεδροςK. HΔNSCHΓια το ΣυμβούλιοΟ ΠρόεδροςG. SALVINI(1) ΕΕ αριθ. C 142 της 8. 6. 1995, σ. 16.(2) ΕΕ αριθ. C 256 της 2. 10. 1995, σ. 12.(3) Γνώμη του Ευρωπαϊκού Κοινοβουλίου της 12ης Ιουλίου 1995 (ΕΕ αριθ. C 249 της 25. 9. 1995, σ. 45), κοινή θέση του Συμβουλίου, της 30ής Νοεμβρίου 1995 (ΕΕ αριθ. C 353 της 30. 12. 1995, σ. 46) και απόφαση του Ευρωπαϊκού Κοινοβουλίου της 1ης Φεβρουαρίου 1996 (ΕΕ αριθ. C 47 της 19. 2. 1996). Απόφαση του Συμβουλίου, της 4ης Μαρτίου 1996.(4) ΕΕ αριθ. L 126 της 18. 5. 1994, σ. 1.(5) ΕΕ αριθ. L 115 της 6. 5. 1994, σ. 31.ΠΑΡΑΡΤΗΜΑ «ΠΑΡΑΡΤΗΜΑ ΙΤΕΤΑΡΤΟ ΠΡΟΓΡΑΜΜΑ-ΠΛΑΙΣΙΟ (1994-1998)ΠΟΣΑ ΚΑΙ ΚΑΤΑΝΟΜΗ>ΘΕΣΗ ΠΗΝΑΚΑ>Ενδεικτική κατανομή των θεμάτων και των αντικειμένων της πρώτης δράσης>ΘΕΣΗ ΠΗΝΑΚΑ>


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/119

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008
   (2010/508/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008, συνοδευόμενη από τις απαντήσεις του Κέντρου (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 – C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για τη δημιουργία Μεταφραστικού Κέντρου των οργάνων της Ευρωπαϊκής Ένωσης (3), και ιδίως το άρθρο 14,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών (A7-0071/2010),

               1.

               χορηγεί απαλλαγή στο διευθυντή του Μεταφραστικού Κέντρου των Οργανισμών της Ευρωπαϊκής Ένωσης όσον αφορά την εκτέλεση του προϋπολογισμού του Κέντρου για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Μεταφραστικού Κέντρου των Οργανισμών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 107.

      (2)  ΕΕ L 248 της 16.9.2002, σ. 1.

      (3)  ΕΕ L 314 της 7.12.1994, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/120

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2008, συνοδευόμενη από τις απαντήσεις του Κέντρου (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για τη δημιουργία Μεταφραστικού Κέντρου των οργάνων της Ευρωπαϊκής Ένωσης (3), και ιδίως το άρθρο 14,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών (A7-0071/2010),

               A.

               λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2008 είναι αξιόπιστοι και ότι οι υποκείμενες πράξεις είναι νόμιμες και κανονικές,

               B.

               λαμβάνοντας υπόψη ότι, στις 23 Απριλίου 2009, το Κοινοβούλιο χορήγησε απαλλαγή στο Διευθυντή του Μεταφραστικού Κέντρου των Οργάνων της Ευρωπαϊκής Ένωσης όσον αφορά την εκτέλεση του προϋπολογισμού του Κέντρου για το οικονομικό έτος 2007 (5), στο δε συνοδευτικό ψήφισμα της απόφασης περί απαλλαγής, μεταξύ άλλων, το Κοινοβούλιο:

                           —

                           επισημαίνει την παρατήρηση του Ελεγκτικού Συνεδρίου στην έκθεσή του για το 2006 ότι το συσσωρευμένο δημοσιονομικό πλεόνασμα για το 2006 ανήλθε σε 16 900 000 ευρώ και ότι, το 2007, το Κέντρο θα επιστρέψει 9 300 000 ευρώ στους πελάτες του· συμμερίζεται την άποψη του Ελεγκτικού Συνεδρίου ότι μια τέτοιου είδους συσσώρευση πλεονασμάτων υπονοεί ότι η μέθοδος τιμολόγησης των μεταφράσεών του δεν είναι αρκετά ακριβής,

                           —

                           ζητεί από την Επιτροπή και το Κέντρο να προσπαθήσουν να επιλύσουν γρήγορα τη διαφορά τους σχετικά με τις εισφορές για τα συνταξιοδοτικά δικαιώματα των υπαλλήλων·

      Απόδοση

               1.

               συγχαίρει το Κέντρο διότι έχει αναπτύξει ένα αποτελεσματικό εργαλείο πληροφορικής, το FLOSYSWEB, το οποίο επιτρέπει στους πελάτες να αποστέλλουν κείμενα προς μετάφραση επιλέγοντας μία από τις προτεινόμενες μορφές και να παραλαμβάνουν τις μεταφράσεις με το ίδιο σύστημα·

      Δημοσιονομικό πλεόνασμα αντίθετο προς τον κανονισμό για τη δημιουργία του Κέντρου

               2.

               επισημαίνει ότι από πολλών ετών το Κέντρο έχει ένα συσσωρευμένο δημοσιονομικό πλεόνασμα αντίθετο προς τον κανονισμό (ΕΚ) αριθ. 2965/94, πλεόνασμα το οποίο, το 2008, ανήλθε σε 26 700 000 ευρώ (ανερχόταν σε 16 900 000 ευρώ το 2006, σε 10 500 000 ευρώ το 2005 και σε 3 500 000 ευρώ το 2004)· επισημαίνει ότι το πλεόνασμα αυτό οφείλεται κυρίως σε μη ακριβείς προβλέψεις ως προς τα μεταφραστικά αιτήματα που λαμβάνει από τους πελάτες του· ζητεί από το Κέντρο να λάβει τα πλέον αποτελεσματικά μέτρα για την αντιμετώπιση της σταθερής αυτής αύξησης του πλεονάσματός του·

               3.

               σημειώνει ότι το 2009, το Κέντρο επέστρεψε 11 450 000 ευρώ στους πελάτες του· σημειώνει ότι το 2007, το Κέντρο είχε ήδη επιστρέψει 9 300 000 ευρώ στους πελάτες του·

               4.

               σημειώνει ότι το 2008 το Κέντρο καταχώρησε έσοδα από τόκους ύψους 1 580 984,34 ευρώ· με βάση το κλείσιμο των λογαριασμών και το ύψος των εισπραχθέντων τόκων, συμπεραίνει ότι το Κέντρο διατηρεί σε διαρκή βάση πολύ υψηλά ταμειακά διαθέσιμα· σημειώνει ότι στις 31 Δεκεμβρίου 2008 τα ταμειακά διαθέσιμα του Κέντρου ανέρχονταν σε 48 405 006,88 ευρώ· ζητεί από την Επιτροπή να διερευνήσει τις δυνατότητες για πλήρη εφαρμογή της αρχής της διαχείρισης των ταμειακών διαθεσίμων με βάση τις ανάγκες σύμφωνα με το άρθρο 15 παράγραφος 5 του κανονισμού (ΕΚ, Ευρατόμ) αριθ. 2343/2002, και να μελετήσει ποιες αλλαγές απαιτούνται ως προς την προσέγγιση προκειμένου τα ταμειακά διαθέσιμα του Κέντρου να διατηρούνται, σε διαρκή βάση, όσο το δυνατόν χαμηλότερα· ζητεί από το Κέντρο στο εξής να χρεώνει τις υπηρεσίες που παρέχει στους πελάτες του με γνώμονα την κάλυψη του κόστους·

      Συνταξιοδοτικές εισφορές για το προσωπικό

               5.

               θεωρεί ιδιαίτερα λυπηρό το γεγονός ότι, παρόλο που το ζήτημα αυτό έχει προβληθεί σε ψηφίσματα απαλλαγής εδώ και πολλά έτη, δεν έχει ακόμη βρεθεί λύση στο πρόβλημα της διαφοράς που υπάρχει μεταξύ του Κέντρου και της Επιτροπής όσον αφορά την καταβολή από το Κέντρο του εργοδοτικού μεριδίου της εισφοράς για τα συνταξιοδοτικά δικαιώματα των υπαλλήλων·

               6.

               διαπιστώνει με ανησυχία ότι η διαφορά αυτή που εξακολουθεί να υπάρχει με την Επιτροπή κοστίζει στο Κέντρο πολλά εκατομμύρια· σημειώνει ειδικότερα ότι το Κέντρο προέβλεψε, το 2008, αποθεματικό 15 300 000 ευρώ για την αντιμετώπιση των συνεπειών της εν λόγω διαφοράς· ζητεί, συνεπώς από το Κέντρο να ενημερώσει την αρμόδια για την απαλλαγή αρχή σχετικά με την εξέλιξη των διαπραγματεύσεων και το κόστος (σε χρόνο και δαπάνες) που έχει προκύψει από τη διαφορά αυτή·

      Εσωτερικός λογιστικός έλεγχος

               7.

               σημειώνει ότι το Κέντρο δημιούργησε το 2006 μία θέση εσωτερικού λογιστικού ελέγχου, η οποία έχει καλυφθεί από τον Φεβρουάριο 2008·

               8.

               διαπιστώνει ότι οι περισσότερες συστάσεις της υπηρεσίας εσωτερικού ελέγχου έχουν πλέον τεθεί σε εφαρμογή· εκτιμά ότι έχει ιδιαίτερη σημασία το γεγονός ότι το Κέντρο εφαρμόζει μία συνεπή πολιτική όσον αφορά τις ευαίσθητες θέσεις και την κινητικότητα του προσωπικού·

      Ανθρώπινο δυναμικό

               9.

               διαπιστώνει ότι μόνον το 81 % των προβλεπόμενων θέσεων καλυπτόταν από μόνιμους και έκτακτους υπαλλήλους τον Δεκέμβριο 2008· σημειώνει ότι το Κέντρο δικαιολόγησε την ανεπάρκεια αυτή λόγω της έλλειψης χώρου γραφείων η οποία είχε ως αποτέλεσμα να μην καταστεί δυνατή η πρόσληψη προσωπικού σύμφωνα με τον πίνακα προσωπικού· εκτιμά, παρά ταύτα, ότι το Κέντρο πρέπει να σχεδιάσει με ρεαλιστικότερο και αποτελεσματικότερο τρόπο τις διαδικασίες πρόσληψης, προκειμένου να τηρεί τις προθεσμίες και να καλύπτει όλες τις ανάγκες που συνδέονται με την αύξηση του προσωπικού του Κέντρου·

               10.

               ενθαρρύνει το Κέντρο να καθορίσει ολοκληρωμένα προγράμματα επιμόρφωσης λαμβάνοντας υπόψη τα προσόντα και την τεχνογνωσία που πρέπει να αποκτήσει το προσωπικό προκειμένου να διατηρήσει ένα υψηλό επίπεδο ικανοτήτων· εγκρίνει τις πρωτοβουλίες που έχει αναλάβει το Κέντρο προκειμένου να παρακολουθεί αποτελεσματικά την ποιότητα των μαθημάτων επιμόρφωσης·

               11.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 5ης Μαΐου 2010 (6) σχετικά με την απόδοση, τη δημοσιονομική διαχείριση και τον έλεγχο των οργανισμών.

      (1)  ΕΕ C 304 της 15.12.2009, σ. 107.

      (2)  ΕΕ L 248 της 16.9.2002, σ. 1.

      (3)  ΕΕ L 314 της 7.12.1994, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 145.

      (6)  Κείμενα που εγκρίθηκαν, P7_TA(2010) 139, βλέπε σελίδα 241 της παρούσας Επίσημης Εφημερίδας.


title: 2008/513/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/99

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005
   (2008/513/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005 συνοδευόμενη από τις απαντήσεις του Κέντρου (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 302/93 του Συμβουλίου της 8ης Φεβρουαρίου 1993 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και ιδίως το άρθρο 11α,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων A6-0100/2007),

               1.

               χορηγεί απαλλαγή στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας για την εκτέλεση του προϋπολογισμού του Κέντρου για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 43.

      (2)  ΕΕ C 312, 19.12.2006, σ. 86.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 36, 12.2.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1651/2003 (ΕΕ L 245, 29.9.2003, σ. 30).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/100

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2005 συνοδευόμενη από τις απαντήσεις του Κέντρου (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 302/93 του Συμβουλίου της 8ης Φεβρουαρίου 1993 για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και ιδίως το άρθρο 11α,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου, και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0100/2007),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

               B.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθυντή σχετικά με την εκτέλεση του προϋπολογισμού του Κέντρου για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           εκφράζει τη λύπη του για το πολύ υψηλό επίπεδο μεταφορών πιστώσεων που διενεργήθησαν· παροτρύνει το Κέντρο να τηρεί πιστότερα τον προϋπολογισμό που όρισε η αρμόδια για τον προϋπολογισμό αρχή·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσονται σε ένα πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               σημειώνει ότι το ποσοστό χρησιμοποίησης των πιστώσεων ανάληψης υποχρεώσεων είναι υψηλότερο από το 90 %, ενώ το ποσοστό χρησιμοποίησης των πιστώσεων πληρωμών ανέρχεται μόνο στο 85 %. Οι δαπάνες λειτουργίας παρουσιάζουν σημαντικό ποσοστό μεταφοράς από έτος σε έτος, σχεδόν 40 %· καλεί το κέντρο να διαχειρίζεται καλύτερα την πολιτική αγορών του για να αποτρέπει μεταφορές πιστώσεων από έτος σε έτος στοιχείο που επιβαρύνει την διαχείριση·

               22.

               χαιρετίζει το γεγονός ότι το Κέντρο για τις ανάγκες της διαχείρισής του κατάρτισε προϋπολογισμό βάσει δραστηριοτήτων· καλεί το Κέντρο να εμβαθύνει αυτήν την πρωτοβουλία με την προοπτική μιας καλύτερης παρακολούθησης της απόδοσής της και της αξιολόγησης της αποτελεσματικότητάς της με τη θέσπιση μιας αναλυτικής λογιστικής που θα δίνει τη δυνατότητα να προσδιορίζεται το κόστος των διαφόρων δραστηριοτήτων του Κέντρου·

               23.

               καλεί το Κέντρο να περιλάβει τα συστήματα απογραφής των πάγιων στοιχείων ενεργητικού στην γενική λογιστική δεδομένου ότι ελλείψει ενός αξιόπιστου συστήματος επισήμανσης, δεν διασφαλίζεται η ανιχνευσιμότητα των στοιχείων που έχουν εγγραφεί στην απογραφή·

               24.

               σημειώνει ότι οι διαδικασίες πρόσληψης προσωπικού παρουσιάζουν αδυναμίες· καλεί το Κέντρο να εφαρμόζει ορθά τις διαδικασίες πρόσληψης·

               25.

               σημειώνει ότι στο τέλος του 2004, ένας υπάλληλος είχε αποσταλεί σε αποστολή μακράς διαρκείας (δύο έτη) στις Βρυξέλλες· καλεί το Κέντρο να εξηγήσει πλήρως αυτή τη διαδικασία· καλεί το Κέντρο και την Επιτροπή να ερευνήσουν το θέμα και να λάβουν τα απαραίτητα μέτρα ώστε να μη συμβεί κάτι παρόμοιο στο μέλλον·

               26.

               σημειώνει ότι κατά τη διάρκεια των ελέγχων των διαδικασιών δημοσίων αγορών και σύναψης συμβάσεων παρατηρήθηκαν ορισμένες ανωμαλίες· καλεί το Κέντρο να εφαρμόσει πλήρως τις διαδικασίες δημοσίων αγορών και σύναψης συμβάσεων για να αποφευχθούν καταστάσεις παρόμοιες με εκείνες που ανέκυψαν το 2005.

      (1)  ΕΕ C 266, 31.10.2006, σ. 43.

      (2)  ΕΕ C 312, 19.12.2006, σ. 86.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 36, 12.2.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1651/2003 (ΕΕ L 245, 29.9.2003, σ. 30).

      (5)  EE L 357, 31.12.2002, σ. 72.

      (6)  ΕΕ L 340, 6.12.2006, σ. 85.


Avis juridique important

|

31989D0543

89/543/ΕΟΚ: Απόφαση της Επιτροπής της 6ης Οκτωβρίου 1989 για την αποδοχή υποχρεώσεων και την περάτωση της έρευνας βάσει του άρθρου 13 παράγραφος 10 του κανονισμού (ΕΟΚ) αριθ. 2423/88 όσον αφορά ορισμένους κρουστικούς εκτυπωτές χαρακτήρων με πίνακα κουκίδων που συναρμολογούνται στην Κοινότητα

Επίσημη Εφημερίδα αριθ. L 291 της 10/10/1989 σ. 0057 - 0059

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Οκτωβρίου 1989  για την αποδοχή υποχρεώσεων και την περάτωση της έρευνας βάσει του άρθρου 13 παράγραφος 10 του κανονισμού (ΕΟΚ) αριθ. 2423/88 του Συμβουλίου όσον αφορά ορισμένους κρουστικούς εκτυπωτές χαρακτήρων με πίνακα κουκίδων που συναρμολογούνται στην Κοινότητα  (89/543/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον εν λόγω κανονισμό,  Εκτιμώντας ότι:  Α. Διαδικασία  (1) Τον Νοέμβριο 1988 η Επιτροπή έλαβε καταγγελία που υπέβαλε η «Επιτροπή Ευρωπαίων Κατασκευαστών Εκτυπωτών (Europrint)» εξ ονόματος των παραγωγών κρουστικών εκτυπωτών χαρακτήρων με πίνακα κουκίδων (στο εξής «εκτυπωτές SIDM»), η συνολική παραγωγή των οποίων αντιπροσωπεύει το μεγαλύτερο μέρος της κοινοτικής παραγωγής του προϊόντος αυτού.  Η καταγγελία περιείχε επαρκή αποδεικτικά στοιχεία για το γεγονός ότι, μετά την έναρξη της έρευνας σχετικά με τους εκτυπωτές SIDM καταγωγής Ιαπωνίας (2), που κατέληξε στην έκδοση του κανονισμού (ΕΟΚ) αριθ. 3651/88 του Συμβουλίου (3) με τον οποίο επιβλήθηκε οριστικός δασμός αντιντάμπινγκ στις εισαγωγές αυτών των προϊόντων, ορισμένες εταιρείες συναρμολογούσαν εκτυπωτές SIDM στην Κοινότητα υπό τους όρους που αναφέρονται στο άρθρο 13 παράγραφος 10 του κανονισμού (ΕΟΚ) αριθ. 2423/88.  Συνεπώς, μετά από διαβούλευση, η Επιτροπή ανακοίνωσε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (4), την έναρξη έρευνας στο πλαίσιο του εν λόγω άρθρου 13 παράγραφος 10 όσον αφορά τους εκτυπωτές SIDM που συναρμολογήθηκαν στην Κοινότητα από εταιρείες που σχετίζονται ή συνδέονται με τις ακόλουθες ιαπωνικές κατασκευάστριες εταιρείες των οποίων οι εξαγωγές αποτέλεσαν αντικείμενο οριστικού δασμού αντιντάμπινγκ  - Brother Industries Ltd,  - Citizen Watch Co. Ltd,  - Fujitsu Ltd,  - Juki Corporation,  - Matsushita Electric Co.,  - NEC Corporation,  - OKI Electric Industry Co. Ltd,  - Seiko Epson Corporation,  - Seikosha Co. Ltd,  - Star Micronics Co. Ltd,  - Tokyo Electric Company.  (2) Η Επιτροπή ενημέρωσε για το θέμα αυτό τις εταιρείες, τους αντιπροσώπους της Ιαπωνίας και τους καταγγέλλοντες, και έδωσε στα άμεσα ενδιαφερόμενα μέρη τη δυνατότητα να γνωστοποιήσουν γραπτά τις απόψεις τους και να ζητήσουν ακρόαση.  (3) Όλες οι ενδιαφερόμενες εταιρείες και οι καταγγέλλοντες γνωστοποίησαν γραπτώς τις απόψεις τους και εζήτησαν και έγιναν δεκτοί σε ακρόαση από την Επιτροπή.  (4) Μετά την έναρξη της έρευνας διαπιστώθηκε ότι δεν είχαν συναρμολογηθεί ή παραχθεί εκτυπωτές SIDM στην Κοινότητα από ή εξ ονόματος της Juki Corporation.  (5) Κανένας αγοραστής εκτυπωτών SIDM που συναρμολογούνται στην Κοινότητα δεν γνωστοποίησε γραπτώς τις απόψεις του. Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες με σποπό την εκτίμηση του χαρακτήρα των εν λόγω εργασιών συναρμολόγησης και πραγματοποίησε έρευνα στις εγκαταστάσεις των ακόλουθων εταιρειών:  - Brother Industries Ltd (Ηνωμένο Βασίλειο),  - Citizen Manufacturers Ltd (Ηνωμένο Βασίλειο),  - Epson Telford Ltd (Ηνωμένο Βασίλειο),  - Epson Engineering SA (Γαλλία),  - Fujitsu Espana SA (Ισπανία),  - Matsushita Electronic Industrial Co. Ltd (Ηνωμένο Βασίλειο ),  - NEC Technologies Ltd (Ηνωμένο Βασίλειο),  - OKI Electronic Industry Ltd (Ηνωμένο Βασίλειο),  - Seikosha (Europe) GmbH (Γερμανία),  - Star Micronics Manufacturing Ltd (Ηνωμένο Βασίλειο),  - TEC Elektronik GmbH (Γερμανία).  (6) Επιπλέον, η Επιτροπή πραγματοποίησε έρευνα στις εγκαταστάσεις ορισμένων προμηθευτών μερών σε ορισμένες από τις ενδιαφερόμενες εταιρείες.  (7) Η περίοδος έρευνας διήρκεσε από την 1η Ιουλίου μέχρι τις 31 Δεκεμβρίου 1988.  Β. Σχέση ή σύνδεση με τον εξαγωγέα  (8) Διαπιστώθηκε ότι όλες οι εταιρείες που αναφέρονται στο σημείο 5 σχετίζονται ή συνδέονται με τις ιαπωνικές κατασκευάστριες εταιρείες των οποίων οι εξαγωγές εκτυπωτών SIDM αποτέλεσαν αντικείμενο οριστικών δασμών αντιντάμπινγκ που επεβλήθηκαν με τον κανονισμό (ΕΟΚ) αριθ. 3651/88. Πράγματι, αυτές οι εταιρείες διαπιστώθηκε ότι είναι θυγατρικές που ανήκουν πλήρως ή εν μέρει στις εν λόγω ιαπωνικές κατασκευάστριες εταιρείες.  Γ. Παραγωγή  (9) Η Επιτροπή διαπίστωσε ότι οι εργασίες συναρμολόγησης ή παραγωγής που πραγματοποιήθηκαν από όλες τις εταιρείες που αναφέρονται στο σημείο 5 έχουν αρχίσει ή έχουν σημαντικά αυξηθεί μετά την έναρξη της έρευνας αντιντάμπινγκ.  (10) Μία από τις εταιρείες δήλωσε ότι ένα μέρος των εκτυπωτών SIDM που παρήχθησαν κατά την περίοδο αναφοράς, είχαν κατασκευαστεί από δομικά στοιχεία που εισήχθησαν από την Ιαπωνία μετά την έναρξη της αρχικής έρευνας αντιντάμπινγκ αλλά πριν την καθιέρωση δασμού αντιντάμπινγκ. Ισχυρίστηκε ότι αυτοί οι εκτυπωτές δεν πρέπει να ληφθούν υπόψη κατά τον υπολογισμό του συνολικού αριθμού εκτυπωτών που κατασκευάστηκαν στη διάρκεια της περιόδου αναφοράς.  (11) Η Επιτροπή δεν αποδέχεται αυτή την άποψη, δεδομένου ότι το άρθρο 13 παράγραφος 10 του κανονισμού (ΕΟΚ) αριθ. 2423/88 αναφέρεται ειδικά σε προϊόντα που συναρμολογούνται ή παράγονται στην Κοινότητα και στα μέρη και υλικά που χρησιμοποιούνται. Ως εκ τούτου, η Επιτροπή έλαβε υπόψη το συνολικό αριθμό των εκτυπωτών SIDM που πράγματι παρήχθησαν ή συναρμολογήθηκαν κατά την περίοδο αναφοράς.  Δ. Μέρη  (12) Τα μέρη προσδιορίστηκαν σύμφωνα με τις διατάξεις του άρθρου 13 παράγραφος 10 του κανονισμού (ΕΟΚ) αριθ. 2423/88. Ορισμένες εταιρείες ζήτησαν να θεωρηθεί η κάρτα τυπωμένων κυκλωμάτων (PCB) ως σύνθετο προϊόν και συνεπώς να αναλυθεί η αξία της στις αξίες των μεμονωμένων στατιστικών μερών. Άλλες εταιρείες υποστήριξαν ότι η PCB πρέπει να θεωρηθεί ως ενιαίο μέρος και επομένως να καθοριστεί η αξία της συνολικά. Η Επιτροπή, μετά από λεπτομερή εξέταση, θεώρησε σκόπιμο, σύμφωνα με προηγούμενες πρακτικές, να θεωρήσει την PCB, δεδομένης της φύσης της δομής της, ως ενιαίο μέρος.  (13) Η αξία των εν λόγω μερών καθορίστηκε γενικά, όπως και οι προηγούμενες περιπτώσεις, βάσει των τιμών αγοράς αυτών των μερών από τις εταιρείες όταν παραδόθηκαν στα εργοστάσια στην Κοινότητα. Η σχετική αξία είναι αυτή των μερών και υλικών που χρησιμοποιούνται στις εργασίες συναρμολόγησης, δηλαδή μέσα στο εργοστάσιο. Σε μία περίπτωση διαπιστώθηκε ότι η αξία που δηλώθηκε στην Επιτροπή για ορισμένα μέρη που εισάγονται από την Ιαπωνία αντιστοιχούσε στις τιμές αγοράς της μητρικής εταιρείας στην ιαπωνική αγορά, προσαρμοσμένη ώστε να συμπεριλαμβάνει το κόστος μεταφοράς και τους δασμούς που καταβλήθηκαν. Αυτή η μέθοδος υπολογισμού της αξίας των ιαπωνικών μερών δεν μπορεί να γίνει αποδεκτή δεδομένου ότι δεν αντιπροσωπεύει εύλογο κέρδος και έξοδα πώλησης της πωλούσας εταιρείας και επομένως φαίνεται να επηρεάζεται από τη σχέση του πωλούντος (μητρική εταιρεία) και του αγοραστή (θυγατρική εταιρεία). Ως εκ τούτου, πραγματοποιήθηκε προσαρμογή για να ληφθούν υπόψη αυτά τα στοιχεία.  (14) Η καταγωγή των μερών λήφθηκε υπόψη σύμφωνα με τις διατάξεις του κανονισμού (ΕΟΚ) αριθ. 802/68 του Συμβουλίου (1), όπως τροποποιήθηκε τελευταία από τον κανονισμό (ΕΟΚ) αριθ. 1769/89 (2).  (15) Ορισμένες εταιρείες ζήτησαν επίσης να συμπεριληφθεί στην αξία των κοινοτικών μερών το κόστος παραγωγής στην Κοινότητα ορισμένων ειδών. Εφόσον αυτά τα είδη αποτελούσαν μέρη ή υλικά κατά την έννοια του άρθρου 13 παράγραφος 10 στοιχείο α) του κανονισμού (ΕΟΚ) αριθ. 2423/88 και τα μέρη είχαν καταγωγή άλλη από την ιαπωνική, σύμφωνα με τον κανονισμό (ΕΟΚ) αριθ. 802/68 του Συμβουλίου, θεωρήθηκε σκόπιμη η συμπερίληψη αυτού του κόστος στην αξία των μη ιαπωνικών μερών.  (16) Για τις ακόλουθες εταιρείες:  - Brother,  - Citizen,  - Fujitsu,  - Matsushita,  - OKI,  - Seikosha,  - TEC  η σταθμική μέση αξία των ιαπωνικών μερών ή υλικών για όλα τα μοντέλα που παρήχθησαν από αυτές διαπιστώθηκε ότι ήταν αντίστοιχα τέτοια ώστε να μην υπερβαίνει την αξία όλων των άλλων μερών ή υλικών που χρησιμοποιήθηκαν κατά τουλάχιστον 50 %.  Επομένως ο δασμός αντιντάμπινγκ δεν μπορεί να επεκταθεί στους εκτυπωτές SIDM που συναρμολογούνται στην Κοινότητα από αυτές τις εταιρείες.  (17) Για τις άλλες εταιρείες που αποτέλεσαν αντικείμενο έρευνας, η σταθμική μέση αξία των ιαπωνικών μερών για όλα τα μοντέλα που παρήχθησαν διαπιστώθηκε ότι ήταν η εξής:  - Epson Γαλλίας: 67 %  - Epson Ηνωμένου Βασιλείου: 73 %  - NEC: 68 %  - Star: 98 %  Ε. Άλλες περιπτώσεις  (18) Εξετάστηκαν άλλες συναφείς περιπτώσεις όσον αφορά τις εργασίες συναρμολόγησης που προαναφέρονται, σύμφωνα με το άρθρο 13 παράγραφος 10 στοιχείο α) του κανονισμού (ΕΟΚ) αριθ. 2423/88.  (19) Όσον αφορά αυτόν τον τομέα, η σπουδαιότητα της έρευνας και ανάπτυξης της τεχνολογίας που εφαρμόστηκε στην Κοινότητα ήταν εν γένει ασήμαντη και σχετιζόταν απλώς με τη συναρμολόγηση.  ΣΤ. Συμπέρασμα  (20) Με βάση τις προηγούμενες σκέψεις, συνάγεται το συμπέρασμα ότι ο δασμός αντιντάμπινγκ πρέπει να επεκταθεί σε ορισμένους εκτυπωτές SIDM που συναρμολογήθηκαν στην Κοινότητα, και η Επιτροπή πρότεινε κανονισμό που επεκτείνει καταλλήλως το δασμό αντιντάμπινγκ, ο οποίος εγκρίθηκε από το Συμβούλιο.  Ζ. Αναλήψεις υποχρεώσεων  (21) Οι εταιρείες κατά των οποίων θεωρείται απαραίτητο να ληφθούν προστατευτικά μέτρα ενημερώθηκαν για τα βασικά γεγονότα και παρατηρήσεις βάσει των οποίων παρατάθηκαν τα παρόντα μέτρα. Ορισμένες από αυτές τις εταιρείες πρότειναν να αναλάβουν υποχρεώσεις ιδίως σχετικά με την προσαρμογή, μέχρι το τέλος της περιόδου αναφοράς, ορισμένου ποσοστού μερών που δεν κατάγονται από την Ιαπωνία. Υπό το φως των αναλήψεων υποχρεώσεων που πρότεινε η Epson Γαλλίας και η Epson Ηνωμένου Βασιλείου και των αποτελεσμάτων του ελέγχου, η Επιτροπή είναι πεπεισμένη ότι οι μεταβολές στην προέλευση των μερών και υλικών των εργασιών συναρμολόγησης ή παραγωγής αυτών των μερών στην Κοινότητα επαρκούν για την αποδοχή των αναλήψεων υποχρεώσεων,  ΑΠΟΦΑΣΙΖΕΙ:  Άρθρο 1  Η διαδικασία βάσει του άρθρου 13 παράγραφος 10 του κανονισμού (ΕΟΚ) αριθ. 2423/88 όσον αφορά τους κρουστικούς εκτυπωτές χαρακτήρων με πίνακα κουκίδων με ενσωματωμένο σύστημα εκτύπωσης με ακίδες, που υπάγονται στον κωδικό ΣΟ ex 8471 92 90 περατώνεται, χωρίς την επιβολή προστατευτικών μέτρων, ως προς τις εταιρείες Brother Industries Ltd, Citizen Manufactures Ltd, Fujitsu Espana SA, Matsushita Electric Industrial Co. Ltd, OKI Electronic Industry, Seikosha (Europa) GmbH και TEC Electronic GmbH.  Άρθρο 2  1. Γίνονται αποδεκτές οι αναλήψεις υποχρεώσεων εν μέρων των εταιρειών Epson Engineering SA και Epson Telford Ltd όσον αφορά το προϊόν που περιγράφεται στο άρθρο 1 και τίθεται σε εμπορία στην Κοινότητα αφού συναρμολογηθεί στην Κοινότητα από τις εταιρείες αυτές.  2. Περατώνεται η έρευνα βάσει του άρθρου 13 παράγραφος 10 του κανονισμού (ΕΟΚ) αριθ. 2423/88 όσον αφορά το προϊόν που αναφέρεται στην παράγραφο 1 ως προς τις εταιρείες Epson Engineering SA και Epson Telford Ltd.  Βρυξέλλες, 6 Οκτωβρίου 1989.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. C 111 της 25. 4. 1987, σ. 2.  (3) ΕΕ αριθ. L 317 της 24. 11. 1988, σ. 33.  (4) ΕΕ αριθ. C 327 της 20. 12. 1988, σ. 8.  (1) ΕΕ αριθ. L 148 της 28. 6. 1968, σ. 1.  (2) ΕΕ αριθ. L 174 της 22. 6. 1989, σ. 11.


               12.2.2016

               EL

               Επίσημη Εφημερίδα της Ευρωπαϊκής Ένωσης

               C 55/135

         P7_TA(2013)0207
   Προφορικές τροπολογίες και άλλες προφορικές τροποποιήσεις (ερμηνεία του άρθρου 156 παράγραφος 6 του Κανονισμού)
   Απόφαση του Ευρωπαϊκού Κοινοβουλίου της 21ης Μαΐου 2013 σχετικά με τις προφορικές τροπολογίες και άλλες προφορικές τροποποιήσεις (ερμηνεία του άρθρου 156 παράγραφος 6 του Κανονισμού)
   (2016/C 055/26)

      Το Ευρωπαϊκό Κοινοβούλιο,

               —

               έχοντας υπόψη την από 24 Απριλίου 2013 επιστολή του Προέδρου της Επιτροπής Συνταγματικών Θεμάτων,

               —

               έχοντας υπόψη το άρθρο 211 του Κανονισμού του,

               1.

               αποφασίζει να προσθέσει την κατωτέρω ερμηνεία στο άρθρο 156 παράγραφος 6 στον Κανονισμό του:
               «Μετά από πρόταση του Προέδρου, προφορική τροπολογία ή οποιαδήποτε άλλη προφορική τροποποίηση εξομοιώνεται με τροπολογία η οποία δεν έχει διανεμηθεί σε όλες τις επίσημες γλώσσες. Εάν ο Πρόεδρος την κρίνει παραδεκτή σύμφωνα με το άρθρο 157 παράγραφος 3 και εάν δεν εκφρασθεί αντίρρηση σύμφωνα με το άρθρο 156 παράγραφος 6, τίθεται σε ψηφοφορία με βάση την καθορισμένη σειρά ψηφοφορίας.
               Σε επιτροπή, ο αριθμός των ψήφων που απαιτούνται για την διατύπωση αντίρρησης σε παρόμοια τροπολογία ή τροποποίηση καθορίζεται, με βάση το άρθρο 196 κατ' αναλογίαν των διατάξεων που εφαρμόζονται στην Ολομέλεια, με στρογγυλοποίηση, ανάλογα με την περίπτωση, στον αμέσως επόμενο ακέραιο αριθμό.»

               2.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.


title: 2004/613/ΕΚ: Απόφαση της Επιτροπής, της 6ης Αυγούστου 2004, για τη δημιουργία μιας συμβουλευτικής ομάδας για την τροφική αλυσίδα και την υγεία των ζώων και των φυτών

text:
               25.8.2004

               EL

               Επίσημη Εφημερίδα της Ευρωπαϊκής Ένωσης

               L 275/17

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 6ης Αυγούστου 2004
   για τη δημιουργία μιας συμβουλευτικής ομάδας για την τροφική αλυσίδα και την υγεία των ζώων και των φυτών
   (2004/613/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Η Επιτροπή, στη Λευκή Βίβλο για την ευρωπαϊκή διακυβέρνηση που εξέδωσε στις 25 Ιουλίου 2001 (1), δεσμεύτηκε να καταστήσει περισσότερο ανοικτή τη διαδικασία εκπόνησης πολιτικών της Ευρωπαϊκής Ένωσης, ώστε να εξασφαλιστεί η ευρύτερη δυνατή συμμετοχή των πολιτών και των οργανώσεων στη χάραξη και την εφαρμογή των πολιτικών.

               (2)

               Η Επιτροπή εξέδωσε στις 11 Δεκεμβρίου 2002 (2) ανακοίνωση σχετικά με τις «Γενικές αρχές και ελάχιστες προδιαγραφές για τη διαβούλευση των ενδιαφερόμενων μερών από την Επιτροπή» ώστε να εξασφαλιστεί μια συνεκτική προσέγγιση από το σύνολο των υπηρεσιών της Επιτροπής κατά τη διαδικασία διαβούλευσης και να αυξηθεί η διαφάνεια των διαβουλεύσεων.

               (3)

               Είναι ανάγκη για την Επιτροπή να ενημερώνει και να ζητά τη γνώμη των καταναλωτών καθώς και των κοινωνικοοικονομικών κύκλων τους οποίους αφορούν θέματα που έχουν σχέση με την επισήμανση και την παρουσίαση των τροφίμων και των ζωοτροφών, την ασφάλεια των τροφίμων και των ζωοτροφών, την ανθρώπινη διατροφή σε σχέση με τη νομοθεσία για τα τρόφιμα, την υγεία και την ορθή μεταχείριση των ζώων, καθώς και την υγεία των φυτών.

               (4)

               Ο κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (3), προβλέπει ότι ζητείται η γνώμη του κοινού με ανοικτό και διαφανή τρόπο, άμεσα ή μέσω αντιπροσωπευτικών οργάνων, κατά την εκπόνηση, την αξιολόγηση και την αναθεώρηση της νομοθεσίας, για τα τρόφιμα, εκτός εάν ο επείγων χαρακτήρας του θέματος δεν το επιτρέπει.

               (5)

               Το Λευκό Βιβλίο για την ασφάλεια των τροφίμων, που εξέδωσε η Επιτροπή στις 12 Ιανουαρίου 2000 (4), προέβλεπε τη δημιουργία συμβουλευτικής ομάδας για την ασφάλεια των τροφίμων με την αναδιοργάνωση των υφιστάμενων συμβουλευτικών επιτροπών (ενέργεια 81).

               (6)

               Η συμβουλευτική επιτροπή τροφίμων ιδρύθηκε με την απόφαση 80/1073/ΕΟΚ της Επιτροπής (5).

               (7)

               Και άλλες συμβουλευτικές επιτροπές συγκροτήθηκαν επίσης στον τομέα της κοινής γεωργικής πολιτικής με την απόφαση 98/235/ΕΟΚ της Επιτροπής (6).

               (8)

               Η αποκτηθείσα πείρα κατέδειξε ότι είναι ανάγκη να συνενωθούν και αναδιοργανωθούν οι διάφορες συμβουλευτικές επιτροπές που λειτουργούν για θέματα σχετικά με την τροφική αλυσίδα και την υγεία των ζώων και των φυτών, καθώς και να βελτιωθεί η λειτουργία τους.

               (9)

               Είναι ουσιώδες να καθιερωθούν μόνιμα συστήματα διαβούλευσης με τους πολίτες σε ευρωπαϊκό επίπεδο κατά τη διάρκεια της εκπόνησης, της αξιολόγησης και της αναθεώρησης της κοινοτικής νομοθεσίας για τα τρόφιμα.

               (10)

               Δεδομένου ότι είναι ανάγκη να υπάρξει μια σφαιρική προσέγγιση για την τροφική αλυσίδα και την υγεία των ζώων και των φυτών ώστε να εξασφαλιστεί η προστασία των καταναλωτών, έχει σημασία να περιληφθεί στο πεδίο εφαρμογής των συστημάτων διαβούλευσης το σύνολο των θεμάτων που σχετίζονται με τη νομοθεσία για τα τρόφιμα, όπως οι πτυχές που αφορούν την επισήμανση και την παρουσίαση των τροφίμων και των ζωοτροφών, την ασφάλεια των τροφίμων και των ζωοτροφών, την ανθρώπινη διατροφή σε σχέση με τη νομοθεσία για τα τρόφιμα, την υγεία των ζώων αλλά και οι πτυχές που αφορούν την ορθή μεταχείριση των ζώων και τους διάφορους τομείς της υγείας των φυτών, όπως η προστασία των φυτών, τα προϊόντα φυτοπροστασίας και τα κατάλοιπά τους καθώς και οι όροι εμπορευματοποίησης των σπόρων και του αναπαραγωγικού υλικού, συμπεριλαμβανομένης της βιοποικιλότητας και των συναφών τομέων βιομηχανικής ιδιοκτησίας.

               (11)

               Δεδομένου ότι είναι ευρύτατοι οι τομείς που καλύπτει η διαβούλευση και μεγάλος ο αριθμός των ενδιαφερόμενων μερών, η αποτελεσματικότητα των μόνιμων συστημάτων διαβούλευσης συνεπάγεται ότι η γνώμη των πολιτών θα ζητείται μέσω των αντιπροσωπευτικών οργανισμών που εκπροσωπούν συμφέροντα στους τομείς της τροφικής αλυσίδας και της υγείας των ζώων και των φυτών σε ευρωπαϊκό επίπεδο, αν και πρέπει πάντα να υπάρχει η δυνατότητα να ζητείται απευθείας η γνώμη των πολιτών.

               (12)

               Οι ενδιαφερόμενοι κοινωνικοεπαγγελματικοί κύκλοι, συμπεριλαμβανομένων των ενώσεων των καταναλωτών στα κράτη μέλη, έχουν συγκροτήσει οργανώσεις σε επίπεδο Ευρωπαϊκής Ένωσης οι οποίες έχουν ως στόχο να εκπροσωπούν σε ευρωπαϊκό επίπεδο τα συμφέροντα τα σχετικά με την τροφική αλυσίδα και την υγεία των ζώων και των φυτών.

               (13)

               Για την εύρυθμη λειτουργία των συστημάτων διαβούλευσης πρέπει να μπορούν να πραγματοποιούνται απευθείας επαφές μεταξύ της Επιτροπής και των αντιπροσωπευτικών οργανισμών σε ευρωπαϊκό επίπεδο κατά τη διάρκεια διαρθρωμένων συνεδριάσεων στο πλαίσιο μιας συμβουλευτικής ομάδας, ιδίως σε ό,τι αφορά το πρόγραμμα εργασίας της Επιτροπής στον τομέα των τροφίμων.

               (14)

               Η σύνθεση της συμβουλευτικής ομάδας δεν πρέπει να είναι πάρα πολύ μεγάλη για λόγους πρακτικούς σχετικούς με τη διοργάνωση των συνεδριάσεων, αλλά παράλληλα πρέπει να εγγυάται την επαρκή εκπροσώπηση των συμφερόντων στους τομείς της τροφικής αλυσίδας και της υγείας των ζώων και των φυτών. Δεδομένου ότι θα ζητείται ειδικότερα η γνώμη της ομάδας για το πρόγραμμα εργασίας της Επιτροπής, θα είναι πράγματι σημαντικό να εκπροσωπούνται εκείνοι οι αντιπροσωπευτικοί οργανισμοί που είναι περισσότερο σε θέση να υπερασπίζονται σε ευρωπαϊκό επίπεδο τα γενικά συμφέροντα σχετικά με την τροφική αλυσίδα και την υγεία των ζώων και των φυτών.

               (15)

               Για να εξασφαλιστεί η αποτελεσματικότητα και η διαφάνεια των εργασιών της ομάδας, ο κανονισμός εργασίας της θα πρέπει να επιτρέπει την διοργάνωση συνεδριάσεων ομάδων εργασίας στις οποίες θα μπορούν να συμμετέχουν, εάν χρειάζεται, και άλλα πρόσωπα ή ενδιαφερόμενοι οργανισμοί.

               (16)

               Για λόγους σαφήνειας είναι σκόπιμο να καταργηθεί η απόφαση 80/1073/ΕΟΚ,

         ΑΠΟΦΑΣΙΖΕΙ:
   Άρθρο 1
   Συστήνεται στο πλαίσιο της Επιτροπής συμβουλευτική ομάδα για την τροφική αλυσίδα και την υγεία των ζώων και των φυτών, στο εξής καλούμενη η «ομάδα».
   Άρθρο 2
   Αποστολή
   1.   Η Επιτροπή ζητά τη γνώμη της ομάδας για το πρόγραμμα εργασίας της Επιτροπής στους ακόλουθους τομείς:

               —

               ασφάλεια των τροφίμων και των ζωοτροφών,

               —

               επισήμανση και παρουσίαση των τροφίμων και των ζωοτροφών,

               —

               ανθρώπινη διατροφή, σε σχέση με τη νομοθεσία για τα τρόφιμα,

               —

               υγεία και ορθή μεταχείριση των ζώων,

               —

               θέματα σχετικά με τη φυτοπροστασία, τα προϊόντα φυτοπροστασίας και τα κατάλοιπά τους καθώς και τους όρους εμπορευματοποίησης των σπόρων και του αναπαραγωγικού υλικού, συμπεριλαμβανομένης της βιοποικιλότητας και των συναφών τομέων βιομηχανικής ιδιοκτησίας.

         2.   Εξάλλου, η Επιτροπή μπορεί να ζητά τη γνώμη της ομάδας για οποιοδήποτε μέτρο καλείται να λάβει ή να προτείνει στους τομείς αυτούς.
   Άρθρο 3
   Σύνθεση της ομάδας
   1.   Η ομάδα απαρτίζεται από εκπροσώπους, οι οποίοι αριθμητικά δεν μπορούν να υπερβαίνουν τους 45, αντιπροσωπευτικών οργανισμών σε ευρωπαϊκό επίπεδο. Οι οργανισμοί αυτοί πρέπει να έχουν ως στόχο την προάσπιση των συμφερόντων στους τομείς που αναφέρονται στο άρθρο 2 παράγραφος 1 και ικανοποιούν τα ακόλουθα κριτήρια: γενική φύση των εκπροσωπούμενων συμφερόντων, η εκπροσώπηση εκτείνεται σε όλα ή στο μεγαλύτερο μέρος των κρατών μελών και μόνιμη παρουσία σε κοινοτικό επίπεδο που επιτρέπει την άμεση πρόσβαση στην εμπειρογνωμοσύνη των μελών ώστε να υπάρχουν συντονισμένες και ταχείες αντιδράσεις.
   2.   Μέσα σε ένα μήνα από την ημερομηνία έκδοσης της παρούσας απόφασης, η Επιτροπή καλεί τους οργανισμούς που επιθυμούν να συμμετάσχουν στην ομάδα να εκδηλώσουν το ενδιαφέρον τους εντός ενός μηνός και να αναφέρουν τους λόγους για τους οποίους ενδιαφέρονται να συμμετάσχουν καθώς και με ποιον τρόπο ανταποκρίνονται στα προαναφερόμενα κριτήρια.
   3.   Η Επιτροπή επιλέγει τους οργανισμούς που ικανοποιούν τα προαναφερόμενα κριτήρια κατά τον πλέον πρόσφορο τρόπο και εκδίδει απόφαση με το σχετικό κατάλογο ο οποίος δημοσιεύεται στην Επίσημη Εφημερίδα της Ευρωπαϊκής Ένωσης.
   4.   Κάθε οργανισμός που επιλέγεται είναι επιφορτισμένος με το έργο του συντονισμού των εργασιών διαβούλευσης και ενημέρωσης στο εσωτερικό του κατά τρόπον ώστε να παρουσιάζονται οι όσο το δυνατόν αντιπροσωπευτικότερες απόψεις των συμφερόντων που εκπροσωπεί.
   Άρθρο 4
   Οργάνωση των εργασιών
   1.   Η ομάδα συνεδριάζει καταρχήν δύο φορές ετησίως στην έδρα της Επιτροπής και οποτεδήποτε η Επιτροπή εκτιμά ότι είναι αναγκαίο.
   2.   Είναι δυνατόν να συγκροτηθούν ομάδες εργασίας για την εξέταση ειδικών θεμάτων βάσει αποστολής που ανατίθεται από την ομάδα και εφόσον αυτό αποδεικνύεται αναγκαίο.
   3.   Η Επιτροπή μπορεί να καλεί εμπειρογνώμονες ή παρατηρητές, μεταξύ άλλων και από αντιπροσωπευτικούς οργανισμούς τρίτων χωρών εφόσον αυτό κρίνεται σκόπιμο και αναγκαίο, για να συμμετάσχουν στις εργασίες της ομάδας ή των ομάδων εργασίας.
   4.   Η ομάδα, καθώς και οι ομάδες εργασίας, συνεδριάζουν σύμφωνα με τους όρους και το χρονοδιάγραμμα που καθορίζει η Επιτροπή. Η Επιτροπή εξασφαλίζει την προεδρία.
   5.   Η ομάδα εγκρίνει τον εσωτερικό της κανονισμό βάσει σχεδίου που υποβάλει η Επιτροπή. Οι υπηρεσίες της Επιτροπής εξασφαλίζουν τη γραμματεία των συνεδριάσεων και των εργασιών της ομάδας, καθώς και των ομάδων εργασίας.
   6.   Η Επιτροπή μεριμνά για τη δημοσιοποίηση των εργασιών της ομάδας.
   Άρθρο 5
   Εμπιστευτικότητα
   Τα μέλη της ομάδας, οι εμπειρογνώμονες που καλούνται περιστασιακά καθώς και οποιοδήποτε άλλο πρόσωπο καλείται στις συνεδριάσεις της ομάδας με την ιδιότητα του παρατηρητή υποχρεούνται να μην κοινοποιούν τις πληροφορίες που περιήλθαν στη γνώση τους κατά τις εργασίες της ομάδας ή των ομάδων εργασίας, εφόσον οι εν λόγω πληροφορίες έχουν χαρακτηριστεί από την Επιτροπή εμπιστευτικές. Σε τέτοιες περιπτώσεις, η Επιτροπή μπορεί να αποφασίζει ότι μόνον τα μέλη της ομάδας λαμβάνουν τις πληροφορίες αυτές και παρίστανται σε συνεδριάσεις.
   Άρθρο 6
   Τελική διάταξη
   Καταργείται η απόφαση 80/1073/ΕΟΚ της Επιτροπής όσον αφορά το νέο καταστατικό της συμβουλευτικής επιτροπής τροφίμων.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Αυγούστου 2004.

            Για την Επιτροπή

         David BYRNE

            Μέλος της Επιτροπής

      (1)  COM(2001) 428 τελικό.

      (2)  COM(2002) 704 τελικό.

      (3)  ΕΕ L 31 της 1.2.2002, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1642/2003 (ΕΕ L 245 της 29.9.2003, σ. 4).

      (4)  COM(1999) 719 τελικό.

      (5)  ΕΕ L 318 της 26.11.1980, σ. 28.

      (6)  ΕΕ L 88 της 24.3.1998, σ. 59.